Lav et referat af nedenstående tekst:

Tekst:
Det lykkedes onsdag aften ikke Mikkel Hansen og resten af Aalborg Håndbold at hente en sejr på hjemmebane mod Lomza Vive Kielce fra Polen. Et hold der på forhånd var spået som en hård modstander. Så efter to “lette” kampe og ditto sejre i Champions League gruppespillet skulle Aalborg Håndbold netop onsdag aften for alvor vise, hvordan holdet står internationalt. 4600 fans skabte fantastisk stemning i Sparekassen Danmark Arena fra start. Begge hold startede nervøst og med et brændt straffekast til Kielce, så skulle der gå næsten fem minutter, inden det lykkedes at passere en stærk spillende Mikael Aggefors i Aalborg-målet. Taget var ved at lette Og de 4600 fans var nærmest ved at løfte taget i begejstring, da Aalborg bragte sig foran med 5-2 og 8-6. Det skete blandt andet på tre scoringer fra Aron Palmarsson. De to hold fulgtes pænt ad de første 30 minutter - ikke mindst takket været Mikael Aggefors i Aalborg-målet, men forsvaret svigtede, og så førte gæsteren med 17-15 ved halvleg. Gæsterne var stærke Gæsterne kom stærkt ud til anden halvleg, og efter bare syv minutter havde de bragt sig foran 22-18. Og Aalborg havde især i angrebsspillet svært ved at finde huller i et uhyre stærkt spillende forsvar fra Kielce. Efter 16 minutters spilletid i anden halvleg var Aalborg bagud 21-25, og Aalborg-træner Stefan Madsen valgte en time out. Aalborg haltede bagefter Aalborg Håndbold haltede hele tiden bagefter, og først da pointtavlen viste 26-28, kom der lidt spænding. Men det skulle vise sig, at Aalborg smed det hele væk. For med to minutter igen bragte gæsteren sig afgørende foran med 30-27, og så forlod mange af de 4600 tilskuere arenaen. Kun de få tilrejsende fans fra Polen blev og festede med spilleren fra Kielce, som fortjent vandt med 30-28. Dermed har Aalborg Håndbold indkasseret sit første nederlag i Champions League gruppespillet til Aalborg Håndbold.

Referat:
Aalborg Håndbold måtte onsdag aften indkassere sit første nederlag i Champions Leagues gruppespil med cifrene 30-28 mod Lomza Vive Kielce fra Polen.